14.20. У пачатку калоны дэманстрантаў ідуць Колас з Івашкевічам. З`явіўся таксама лідар Аб`яднанай грамадзянскай партыі Анатоль Лябедзька. З боку праезнай часткі ўдзельнікаў шэсця суправаджаюць супрацоўнікі міліцыі на чале з Яўсеевым, яны кіруюць рухам дэманстрантаў пры перасячэнні праезнай часткі. Калона колькасцю больш за 4 тысячы чалавек расцягнулася прыкладна на 200—300 метраў па вуліцы Сурганава. Людзі скандуюць лозунгі "Жыве Беларусь!" і "Свабоду палітвязням!".